सहारनपुर. क्रिसमस के बाद अब सभी नए साल की तैयारियों में जुट गए हैं। बाजार गर्ल्स फ्रेंड को दिए जाने वाले गिफ्टस से लेकर अन्य गिफ्ट और ग्रीटिंग कार्ड से सज गए हैं। नए साल के वेलकम का खुमार यूथ के सिर चढ़कर बोल रहा है। होटलों और क्लबों ने भी कमर कस ली है। नए साल पर धमाल करने के लिए होटलों द्वारा एक ओर जहां विशेष पैकेज दिए जा रहे हैं। वहीं कपल के लिए अलग से इंतजाम किए जा रहे हैं।
न्यू ईयर वेलकम के लिए बाजारों में जमकर खरीददारी की जा रही है। इनमें खासकर हैंड प्रिंट सीनरी और कुटेशन लिखे लोगो अधिक पसंद किए जा रहे हैं। इसके अलावा चॉकलेट, फाउंटेन, परफ्यूम, डियो, हैंड वॉच, इलेक्ट्रानिक्स सीनरी, फोटो फ्रेम, लेडिज एंड जेंट्स पर्स, कीरिंग आदि की भी डिमांड है। सॉफ्ट ट्वायज में टेडी बियर, नए साल के मैसेज लिखे कॉफी मग भी युवाओं द्वारा खासे पसंद किए जा रहे हैं। इन सबसे बढ़कर गर्ल्स और ब्वाजय फ्रेंड के लिए सहारनपुर के मशहूर वुड क्रॉफ्ट से तैयार कीरिंग और वुड के अन्य आयटम हैं, जिनकी इन दिनों काफी डिमांड है।
ग्रीटिंग कार्ड के साथ गिफ्ट की भरमार
कोर्ट रोड पर गिफ्ट गैलरी का संचालन करने वाले वैभव मित्तल बताते हैं, इस साल ग्रीटिंग कार्ड के साथ-साथ युवाओं द्वारा गिफ्ट भी खरीदे जा रहे हैं। इस बार ग्रीटिंग कार्ड से ज्यादा गिफ्ट की ज्यादा मांग है। युवतियां न्यू ईयर के मैसेज लिखे विभिन्न गिफ्ट आयटम पसंद कर रही हैं। लोगों के बीच ई-ग्रीटिंग कार्ड का चलन भी तेजी से बढ़ रहा है। इसका एक बड़ा कारण डाक से भेजे जाने वाले ग्रीटिंग में आने वाले कम खर्च का होना है।
ऑनलाइन शॉपिंग का क्रेज
न्यू ईयर की खरीदारी के लिए लोग ऑनलाइन शापिंग का तरीका भी अपना रहे हैं। इसका सबसे बड़ा कारण है कि ऑनलाइन शॉपिंग के माध्यम से एक जगह से दूसरी जगह गिफ्ट को आसानी से भेजा जा सकता है। इसमें अलग से कोई खर्च भी नहीं करना पड़ता। कोरियर एजेंसी का संचालन करने वाले योगेश कुमार बताते हैं, ऑनलाइन शॉपिंग के तहत उनके पास लगातार माल आ रहा है। अधिकांश माल ऐसे हैं जो कि दूसरे शहरों से बुक किए गए हैं।
आयटम और उनके रेट
टेडी वियर- 50 से 1000 रुपए तक
फ्लावर स्टीक- 10 से 150 रुपए तक
ग्रीटिंग कार्ड- 25 से 350 रुपए तक
बुके- 100 से 400 रुपए तक
मैसेज लिखे कॉफी मग- 70 से 200 रुपए तक
hin_Deva hin_Deva hne_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva